Kajsas sang

«Kajsas sang» er en sang av Ole Paus, utgitt på platen Zarepta i 1974. Sangen har blitt beskrevet som «en stille hyllest til ei jente på asyl, kanskje med psykisk utviklingshemning». Da sangen ble utgitt beskrev Dagbladets anmelder Terje Mosnes den som «en perle, enkel, men med fangarmer som holder godt og en tekst som kan gjøre den til en klassiker. Korte setninger, ingen store ord, men var og full av kjærlighet – en sang til å bli klok av». Det er en av flere tidlige sanger som uttrykker Paus' interesse for utstøtte og marginaliserte i samfunnet, ved siden av blant annet Jacobs vise og Merkelige Mira. Sangen er gjenutgitt på platene Pausposten og annen musikk, Seks sider av Ole Paus, Jeg kaller det vakker musikk: Hjemmevant utenfor – Ca. 40 Beste, Flua på veggen, Paus synger Paus og 20 av de beste sangene. Den er med i Norsk visebok.

Referanser

Eksterne lenker
«Kajsas sang»

Ole Paus-sanger
Sanger fra 1974